
Настоящият Правилник урежда въпросите относно организацията, устройството, функциите и управлението на детското заведение.Разработен е на основание Закона за предучилищно и училищно образование,Наредба №5 за предучилищното образование, Кодекса на труда, Конвенция за правата на децата.
ОСНОВНАТА ЦЕЛ на настоящия Правилник е прилагането на демократизма в организацията на труда, разширяване ролята, правата и задълженията на всеки член от колектива по отношение на качеството и ефективността на възпитанието, социализацията, обучението и отглеждането на децата.
ГЛАВА ПЪРВА
ОБЩИ ПОЛОЖЕНИЯ
С Правилника се конкретизират: Организацията на работа, условията за приемане и отписване на децата; организацията по престоя на децата в детската градина; правата, отговорностите и задълженията на родителите;редът за заплащане на таксите.Този правилник е съобразен с основните документи, както и с тенденциите в развитието на образованието за: осигуряване на емоционално благополучие и пълноценно изживяване на детството, за гарантиране правата и свободите на детето, неговата сигурност, достойнство и уважение, възпитаването в дух на мир и толерантност, приобщаването му към българските традиции и национални ценности, осигуряване на здравословен начин на живот, духовно, физическо, нравствено и социално развитие на всяко дете.
1. Правилникът урежда правата на децата, като им дава право на равен достъп до детската градина.
2. В детската градина не се допускат ограничения или привилегии основани на раса, народност, пол, етнически или социален произход.
3. Посочените изисквания в правилника са в синхрон с нормативната уредба, държавно образователните стандарти, насоките на МОН  за организиране работата в детското заведение, опита и традициите на ДГ“Н.Й.Вапцаров“ и мнението на родителите.
4. Предучилищното образование се осъществява от детската градина при осигурена среда за учене чрез игра, съобразена с възрастовите особености на децата и гарантираща цялостното развитие на детето, както и възможности за опазване на физическото и психическото му здраве.
5. ДГ“Н.Й.Вапцаров“ е общинско детско заведение. То е подготвителна институция в системата на предучилищното и училищно образование за деца от 3 годишна възраст до постъпването им в първи клас. При възможност и наличие на свободни места в детската градина могат да се приемат деца навършили две години към началото на учебната година.
6. Предучилищното образование е задължително от учебната година, в която детето навършва 5 години.
7. Предучилищното образование се организира в учебни години с продължителност 12 месеца и включва учебно и неучебно време.
8. Обучението в  ДГ“Н.Й.Вапцаров“   е светско и се провежда на книжовен български език.
9. Детската градина се представлява пред външни лица единствено от Директора.
10. Орган на управление в ДГ“Н.Й.Вапцаров“ е Директора.
11. Заповедите на Директора и решенията на Педагогическия съвет на ДГ“Н.Й.Вапцаров“ са задължителни за изпълнение.

ГЛАВА ВТОРА
ОРГАНИЗАЦИЯ И РЪКОВОДСТВО
Раздел І. КАНДИДАТСТВАНЕ, КЛАСИРАНЕ, ПРИЕМАНЕ  И ОТПИСВАНЕ НА ДЕЦА . ТАКСИ .
Чл.1. Постъпването на деца в детската градина става пожелание и избор на родителите/настойниците/.
Чл.2. Родителите подават заявление за кандидатстване.
Чл.3. Документите, които родителите задължително представят, когато детето е прието са следните:
1. Имунизационен паспорт.
2. Отрицателен резултат от изследване за чревни паразити/фекална проба и скоч лепенка/.
3. Медицинска бележка, че детето не е болно, не е в контакт със заразно болни  и не е опаразитено с главови въшки.
4. Лична здравно-профилактична карта, попълнена от личния лекар и медицински картон.
5. Ксерокопие от акта за раждане.
Чл.4. Здравните документи на детето се одобряват от Директора. 
Чл.5.Детската градина е с една разновъзрастова група – от 3 до 7 годишна възраст.
Чл.6.Броят на децата в групата се определя от директора  в съответствие със стандартите за физическа среда и финансиране на институцията.
Чл.7.Учебната година започва на 15 септември и е с продължителност 12 месеца. Учебната година включва учебно и неучебно време. Неучебно време е времето без педагогически ситуации от 01.06. до 14.09. В учебното време се организират както основни, така и допълнителни форми на педагогическо взаимодействие.
Чл.8.Предучилищното образование се осъществява при целодневна, полудневна, почасова или самостоятелна форма.
Чл.9. В ДГ“Н.Й.Вапцаров“ е целодневна организация в рамките на 12 астрономически часа дневно от 06,00 ч. до 18,00 ч.
Чл.10.Децата се отписват от детска градина в следните случаи:
1. По желание на родителите.
2. При постъпване в първи клас.

Раздел ІІ.ЕЖЕДНЕВЕН ПРИЕМ, ХРАНЕНЕ. ДЕТСКИ ОТДИХ И ТУРИЗЪМ
Чл.11. Децата се приемат сутрин до 8,30 ч.
Чл.12. След 8,30 ч. детската градина се затваря, за да се осигури безопасността на децата и сградата. На родителите, на които се налага да водят децата си след  8,30, това се разрешава след предварителна уговорка с учителката или Директора. Влизането на родителите в помещенията се разрешава само в извънредни случаи.
Чл.13. Децата се водят в детската градина без скъпи накити, бижута, дрехи, мобилни телефони, таблети и лични играчки. Учителките не носят отговорност за липсата или повреждането им.
Чл.14. Новоприетите деца в детската градина могат да бъдат взимани на обяд по преценка на родителите и учителите,  с оглед безболезнената им адаптация, след съгласуване с Директора.
Чл.15. Децата се приемат лично от учителката, медицинската сестра или помощник-възпитател. Дете , на което са открити паразити, обриви, температура се връща от детското заведение. Подновяването на посещението в детската градина става само с бележка от личния лекар.
Чл.16. Децата в детската градина се хранят четири пъти дневно.
1.Сутрешна закуска;
2.Подкрепителна/междинна / закуска – плод или зеленчук в 10,00 ч.;
3. Подкрепителна/междинна / закуска – плод или зеленчук в 10,30 ч. за децата от ПГ през учебно време.
4.Обяд;
5.Следобедна закуска .
Чл.17. Храната се подготвя според изискванията на Наредба №6 от 10.08.2011 г. за здравословно хранене на децата от 3 до 7 години в детските заведения. Менюто се изработва от комисия в състав : домакин, готвач и се утвърждава от Директора. То се предоставя на вниманието на родителите на входа на детската градина за цялата седмица. Менюто е задължително за изпълнение. Подмяна се допуска само след съгласуване с Директора.
Чл.18. Отговорност за количеството, качеството и влагането на продуктите носи готвачът. Контролът за качеството на храната се осъществява от Директора и мед. сестра.
Чл.19. Раздаването на храната става според записаната в заповедната книга бройка за храна, в която са нанесени броя на децата за деня- до 09,30 ч.
Чл.20. По желание и със съгласието на родителите за децата от детската градина се организират екскурзии.
Чл.21. При организирането им стриктно се спазват разпоредбите на Наредбата за организиране на детския отдих и туризъм.

Раздел ІІІ. ОТГОВОРНОСТ, ПРАВА И ЗАДЪЛЖЕНИЯ НА УЧИТЕЛИТЕ
Чл.22. Учителят в детската градина организира и провежда възпитанието и обучението на децата.
Чл.23. Учителските длъжности са :
1.“ учител“;
2. “старши учител“;
3.“главен  учител“.
Чл.24. Учителят има следните права и задължения:
1. Да бъдат зачитани правата и достойнството им.
2. Да определят методите и средствата за провеждане на образователния процес, съобразно принципите и целите, определени в ЗПУО.
3. Да бъдат награждавани и поощрявани:
· С грамоти за поощрения в предучилищното образование и участие в допълнителни извън училищни форми;
· При наличие на финансова възможност парични награди за изключителни заслуги в предучилищното образование.
4. Да изпълнява нормата за задължителна преподавателска работа и другите задължения, включени в длъжностната му характеристика.
5. Да преподава учебния предмет на книжовен български език, да общува с децата на книжовен български език и да ги подпомага да усвояват книжовно езиковите норми.
6. Да уведомява своевременно директора, когато се налага да отсъства от работа, за осигуряване на заместник.
7. Да участва в работата на педагогическия съвет и да изпълнява неговите решения.
8. Да изпълнява предписанията и препоръките на органите, осъществяващи методическа дейност и контрол в системата на народната просвета.
9. Да опазва живота и здравето на децата по време на образователния процес и на други дейности, организирани от детската градина.
10. Да поддържа и повишава професионалната си квалификация.
11. Да информира родителите за успеха и развитието на детето, за спазване на дисциплина в групата, както и за уменията му за общуване и интегриране в средата.
12. Да не ползва мобилен телефон по време на работа.
13. Да не пуши, да не внася и да не употребява алкохол в детската градина, както и извън нея – при провеждане на мероприятия и дейности, в които участват деца.
14. Да се явява на работа с облекло и във вид, които съответстват на положението му на учител и на добрите нрави.
15. Да не внася в детската градина оръжие, както и други предмети, които са източник на повишена опасност.
16. Да води редовно и да съхранява учебната документация на групата.
17. Да провежда индивидуалните срещи с родителите  в приемното време на учителя или в друго удобно за двете страни време.
18. Учителят не може да нарушава правата на детето, да унижава личното му достойнство, да прилага форми на физическо и психическо насилие върху него.
19. Да организира и да провежда родителски срещи със знанието на директора.
20. По време на родителските срещи се обсъждат и се вземат решения по основни въпроси, свързани с развитието и възпитанието на детето.
21. В детската градина се създават условия на учителите да повишават професионалната си квалификация в организирани форми на обучение и чрез самостоятелна подготовка.
22. Своевременно да се запознават и изпълняват разпоредбите на наредбите, съпътстващи новия закон.

Раздел ІV.УЧАСТИЕ В УПРАВЛЕНИЕТО, ОТГОВОРНОСТИ,ПРАВА И ЗАДЪЛЖЕНИЯ НА РОДИТЕЛИТЕ
Чл.25.(1)1.Предучилищното образование като процес на възпитание, социализация  и обучение на децата се осъществява при взаимно сътрудничество с родителите.
2.С цел подпомагане на развитието на детската градина и за граждански контрол в детската градина се създава Обществен съвет.
3.В състава на обществения съвет се включват нечетен брой  членове, избрани на общо събрание на родителите, свикано от директора.
4.В състава на обществения съвет се включва и представител на финансиращия орган.
5.Председателят на обществения съвет се избира от членовете му за срок не по-дълъг от 3 години.
6.Правата и задълженията на Обществения съвет са регламентирани в ЗПУО.
(2) Родителите имат следните права:
1. Периодично да получават информация за развитието на децата им в образователно-възпитателния процес, за спазването на дисциплината в групата,уменията им са общуване с другите деца и учителите и интегрирането им в средата.
2. Да се срещат с учителите в определеното приемно време или в друго удобно за двете страни време.
3. Да участват в родителските срещи.
4. Да изразяват мнение и да правят предложения за развитие на детската градина.
(3) Родителите имат следните задължения:
1. Да осигуряват посещаемостта на детето в детската градина.
2. Да се запознаят с програмната система, седмичното разпределение на педагогическите ситуации, с правилника за дейността на детската градина.
3. Да спазват определените срокове за заплащане на месечната такса.
4. Редовно да се осведомяват за развитието на детето в образователно-възпитателния процес , за уменията му за общуване с децата и учителите и интегрирането му в средата.
5. Да се явяват в детската градина, когато важни причини налагат това и бъдат поканени от учителя или директора.
Чл.26. родителите водят децата си в детската градина здрави, чисти и спретнати, с отлична хигиена, в удобно за обличане и събличане облекло.
Чл.27. Внасянето на поддържащи лекарства става само със знанието на медицинската сестра.
Чл.28. В началото на всяка учебна година родителите актуализират телефоните си за връзка и адреса на местоживеене. Ако детето се прибира от непълнолетен член на семейството или друг извън него, родителите са длъжни да попълнят декларация, с която упълномощават лицето, което ще взема детето от детска градина.
Чл.29. Родителите задължително се запознават с Правилника, подписват декларация и са задължени да го спазват.
Чл.30. Родителите са длъжни да :
· Спазват Правилника за организиране на дейността;
· Да спазват хигиенните изисквания; 
· Да не нарушават дневния режим на децата;
· Да поддържат етични взаимоотношения и добър тон на общуване с децата, персонала и помежду си.
Чл.31. Родителите нямат право да влизат в саморазправа с персонала, със своите и с другите деца, както и да си служат с грубости.
Чл.32. Всички тревоги, проблеми, предложения и други, родителите предоставят  устно или писмено на учителките или на Директора. Ръководството на детското заведение е длъжно да вземе своевременно отношение по постъпилите жалби и да разреши проблемите по най-бързия начин, в полза на децата.
Чл.33. Родителите са първи помощници в осигуряване условията и възпитанието на децата и полагат грижи за децата си в съответствие с изискванията на Семейния кодекс  и Хартата за защита правата на детето.
Чл.34. Родителите участват в избора и в работата на Обществения съвет.

Раздел V. РЪКОВОДСТВО . ПЕДАГОГИЧЕСКИ СЪВЕТ
Чл.35. Директорът като орган на управление на детската градина:
1. Организира, контролира и отговаря за цялостната дейност.
2. Спазва и прилага държавните образователни стандарти.
3. Осигурява безопасни условия на възпитание, обучение и труд.
4. Представлява институцията пред органи, организации и лица и сключва договори  с юридически и физически лица по предмета на дейност, в съответствие с предоставените му правомощия.
5. Директорът на детската градина сключва и прекратява договори с учителите, служителите и работниците по реда на Кодекса на труда.
6. Обявява свободните работни места в бюрото по труда и в РУО  в 3-дневен срок от овакантяването им.
7. Награждава и наказва служители в съответствие с Кодекса на труда, ЗПУО и с този правилник.
8. Организира приемането на деца, обучението и възпитанието им в съответствие с държавните образователни стандарти.
9. Съдейства на компетентните органи за установяване на нарушения по ЗПУО.
10. Контролира и отговаря за правилното водене и съхраняване на задължителната документация и съхранява учебната документация.
11. Осигурява условия за здравно-профилактична дейност в детската градина.
12. Изготвя длъжностно разписание на персонала и утвърждава поименно разписание на длъжностите и работните заплати.
13. Директорът на детската градина е председател на Педагогическия съвет и осигурява изпълнението на решенията му.
14. Директорът утвърждава седмичните разпределения, изработени от учителите на групата.
15. Административните актове на директора  на детската градина се отменят - от кмета на общината.
Чл.36. Педагогическият съвет е специализиран орган за разглеждане, обсъждане и решаване на основни педагогически въпроси, здравеопазването и организацията на детската градина. Педагогическия съвет обединява усилията на учителите и медицинския персонал за целите на възпитанието , отглеждането и опазването на здравето и живота на децата.
Чл.37. Педагогическият съвет има право да решава  самостоятелно основните въпроси на възпитателната работа в съответствие с нормативните документи и специфичните условия на работа.
Чл.38. Педагогическият съвет:
1. Приема стратегията за развитие на детската градина за следващите 4 години с приложени към нея план за действие и финансиране.
2. Приема формите на обучение.
3. Приема Програмната система.
4. Приема Годишен план за дейността на детската градина.
5. Приема мерки за повишаване качеството на образованието.
6. Приема Правилник за дейността на детското заведение.
7. Определя начален час за сутрешен прием и краен час за изпращане на децата.
8. Определя организацията на педагогическия процес и дневния режим.
9. Участва със свои представители в съставянето и приемането на Етичен кодекс в детската градина.
10. Определя седмичния максимален брой на педагогическите ситуации.
11. Обсъжда и взема решения по резултатите от възпитанието  и обучението на децата.
12. Обсъжда и взема решения по анализа на здравословното състояние и физическата дееспособност на децата.
13. Обсъжда въпроси от бита, храненето, организацията на квалификацията на персонала и други.
14. Взима решение за налагане на административни санкции на родители, които не спазват определените със Заповед на директора срокове за събиране на такса за посещение на детска градина, отсъстват без заявление и уважителни причини.
Чл.39. Присъствията на заседанието на педагогическия съвет за учители е задължително. Отсъствия се допускат само с разрешение на Директора и по медицински причини.
Чл.40. Решенията на педагогическия съвет се вземат с обикновено мнозинство. На всяко заседание се води протокол. Дневният ред се обявява 3 дни предварително.

Раздел VІ. СЪДЪРЖАНИЕ НА ПРЕДУЧИЛИЩНОТО ОБРАЗОВАНИЕ
Чл.41. Предучилищното образование полага основите за учене през целия живот, като осигурява физическото, познавателното, езиковото, духовно-нравственото, социалното, емоционалното и творческо развитие на всяко дете.
Чл.42. Образователната дейност в детското заведение се извършва от учителките по програмна система и спомагателни книжки, одобрени от Педагогическия съвет.
Чл.43. Учителките работят с децата по одобрен от Педагогическия съвет дневен режим, който е съобразен с възрастовите особености на децата и държавно-образователния стандарт за предучилищно образование.
Чл.44. Учителките сами преценяват и подбират организираните занимания и учебни форми , съдържанието, средствата и подходите. Те съблюдават по време на престоя на децата в детската градина да не им се поставят непосилни задачи, да не се оказва насилие от когото и да било  върху тях, да се зачита индивидуалността им и личното предпочитание там, където имат право на избор, с децата да се разговаря на правилен български език.
Чл.45. Учителките са гарант за сигурността  и спокойствието на децата.
Чл.46. Учителките поощряват и насърчават децата към активност и творчество, формират увереност и самочувствие у всяко дете.
Чл.47. Опазването на здравето и живота на децата е първостепенно задължение на детските учителки по всяко време от пребиваването им в детското заведение.
Чл.48. Образователния процес се планира от учителките в началото на учебната година в годишно разпределение, което се утвърждава от Директора. През учебната година в дневника на групата се планира седмично разпределение.
Чл.49. Учителките осигуряват реализацията на държавните образователни стандарти.
Чл.50. Учителките проследяват постиженията на децата в началото и в края на учебната година. Резултатите от постиженията се отчитат в дневника на групата.
Чл.51. В хода на предучилищното образование постиженията на всяко дете се отчитат от учителя в детско портфолио.
Чл.52. Учителките поддържат и осигуряват естествена обстановка в групата, с оглед реализацията на планираната работа и комфорта на децата, като я разнообразяват съобразно празници, сезони, игри и потребностите на децата.
Чл.53. Учителките подреждат мебели и кътове, като осигуряват свободен достъп на децата, движение и ползване на всички играчки и пособия, без ограничения.
Чл.54. Учителките организират храненето на децата, като са неотлъчно до тях и работят за формирането на културни навици. За всички забелязани особености информират Директора.  Подхождат индивидуално, отговорно и добронамерено.
Чл.55. Учителките изработват и редовно обновяват табло със съобщения за родителите.
Чл.56. Учителките поддържат ежедневни контакти с родителите, обменят информация относно детето, уведомяват за всички особености в здравословното състояние, предават съобщения и изисквания на детското заведение.
Чл.57. Учителките оказват помощ на децата при хранене, обличане, ползване на тоалетна, миене и други.
Чл.58. Учителките осъществяват непрекъснат надзор на децата.
Чл.59. При инцидент или травма с дете , учителките незабавно уведомяват Директора и родителите.
Чл.60. Учителките приемат и предават децата чисти и спретнати.
Чл.61. Учителките приемат любезно детето и благоприятстват раздялата му с родителите.
Чл.62. Забранено е оставянето на децата сами, самостоятелното предвижване на децата по коридори, стълбища и помещения извън занималните без придружител.
Чл.63. Забранено е предаването на децата на непознати хора, освен с изричното писмено позволение на родителя, дадено лично на учителките.
Чл.64. Забранено е нарушаването на дневния режим на децата.
Чл.65. Облеклото на децата се коригира от учителките, съобразно температурата на въздуха в занималнята и на открито, както и в съответствие с общия закалителен  режим.
Чл.66. Не се допуска намокряне на децата, а при случай детето се преоблича и дрехите се подсушават.
Чл.67. Учителките ръководят цялостната работа в групата .
Чл.68. В края на смяната учителките са длъжни да подредят групата, дрехите на децата, кътовете по интереси, да предадат занималнята в изрядност, да уведомят колежката си за броя на децата, за възникнали проблеми и съобщения.
Чл.69. Учителките са длъжни да запознаят всеки родител с Правилника за организиране на дейността на ДГ“Н.Й.Вапцаров“с.Гранит.
Чл.70. Учителките на последно число на месеца предават на домакина отсъствията на децата за начисляване на месечна такса.

Раздел VІІ. МЕДИЦИНСКО ОБСЛУЖВАНЕ И ЗДРАВЕОПАЗВАНЕ
Чл.71. Медицинското обслужване на ДГ“Н.Й.Вапцаров“с.Гранит се осъществява от медицинска сестра, чиито работодател е Кмета на община Братя Даскалови. Контролът върху дейността й се осъществява от Директора на ДГ“Н.Й.Вапцаров“с.Гранит и от органите на РЗИ.
Чл.72. При постъпване на дете в детската градина, медицинската сестра проверя изследванията и здравните документи на детето.Тя води здравно-профилактична карта на всяко дете, в която отразява личното му състояние. При постъпване на ново дете в детската градина , медицинската сестра измерва температурата му.


Раздел VІІІ. МАТЕРИАЛНА БАЗА
Чл.73. Детската градина разполага с материално-техническа база, осигуряваща условия за отглеждане, възпитание и обучение на децата.
Чл.74. Материално-техническа база се поддържа и обновява със средства от бюджета.
Чл.75. Директорът осъществява контрол върху начина на съхранение и експлоатация на повереното на работниците имущество и материално-техническа база.
Чл.76. Работниците и служителите отговарят имуществено за поверената им материално-техническа база.
Чл.77. Лицата, направили умишлени повреди или загубили имущество го възстановяват в реалния му вид.
Чл.78. Печатът на детското заведение се съхранява от Директора.
Раздел ІХ.  Мерки за намаляване на рисковете от предаване на инфекцията на 
COVID -19
Ограничаването на разпространението на вируса предполага намаляване на
средата на взаимодействие на всеки един от нас. 

Задължителните мерки за ограничаване на рисковете от разпространение
на вируса включват:
1. Спазване на общите здравни мерки.
2. Носене на лични предпазни средства (маски или шлемове).
Носенето на маска или шлем е задължително:
- в общите закрити части на учебната сграда - преддверие, фоайета, стълбища,
коридори, санитарни възли, медицински кабинет, учителска стая – за всички учители, в т.ч. от външните за институцията лица;
 При учители, които преподават само в една група носенето на защитна маска/шлем е по тяхно желание.

3. Дезинфекция на повърхностите и проветряване.
Необходимо е ежедневно двукратно (преди началото и след приключване на работния ден) влажно почистване и дезинфекция на всички критични точки – подове ,бюра,  маси, столчета, дръжки на врати, прозорци, ключове за осветление, парапети, уреди, екрани, тоалетни чинии, мивки, кранове и др., а при наличие на потвърден случай на COVID-19 хигиенните и дезинфекционните мероприятия трябва да се увеличат, като в зависимост от обектите варират от 4 пъти на ден до дезинфекция на всеки час.
Във всички санитарни помещения и тоалетни е необходимо да се следи за изразходването и своевременното осигуряване на течен сапун или дезинфектанти,еднократни салфетки за подсушаване на ръцете, тоалетна хартия, както и регулярно изхвърляне на боклука.

4. Засилена лична хигиена и условия за това:
 Осигуряване на течаща топла вода и сапун във всяко санитарно помещение.
 Поставяне на дезинфектант за ръце на входа на градината.
 Създаване на навици за миене на ръцете с течен сапун и топла вода след посещение на тоалетната, преди хранене, след отдих на открито/физическа култура, при кихане и кашляне.
 Правилно използване на дезинфектант за ръце, който се нанася върху чисти ръце.
 Елиминиране на вредни навици, свързани с докосване на лицето, носа, устата и очите.
 Запознаване на персонала, учениците и на външните посетители със здравните изисквания.
 Създаване на организация на хигиенните и дезинфекционните дейности и
запознаване с инструкциите за начина на ползване на съответните биоциди, вкл. И правилното приготвяне на дезинфекционните разтвори, за биоцидите, които не са готови за употреба, съгласно издадените от МЗ разрешения съвместно от медицинското лице в детската градина  и/или под методичната помощ на РЗИ.

Поставяне на видно място – в коридори  информационни материали (плакати) за правилна хигиена на ръцете, спазване на физическа дистанция, носене на защитни маски.

Правила за поведение при съмнение или случай на COVID-19 в училището

Подготвителните мерки изискват:
1. Обособяване на място за изолиране на дете или лице с грипоподобни симптоми.
2. Създаване на организация в детската градина за осъществяване на медицински филтър за наличие на грипоподобни симптоми и недопускане в сградата на градината на лица във видимо нездравословно състояние. 
3. Информиране на родителите за прилаганите здравни протоколи и за начина на уведомяването им при възникване на съмнение за случай на COVID-19, както и за последващите мерки.

Задължителните здравни протоколи за поведение при съмнение или случай на
COVID-19 в училището включват:
А. При наличие на един или повече симптоми при дете (повишена телесна
температура, кашлица, хрема, задух, болки в гърлото, умора, мускулни болки, гадене,повръщане, диария и др.):
Първоначално поведение
 Детето се изолира незабавно в предназначено за такъв случай помещение, докато не се прибере у дома.
 На детето се поставя маска, съобразена с възрастта му.
Незабавно се осъществява връзка с родителите/настойниците и се изисква да вземат детето, като се съобразяват с необходимите превантивни мерки (носене на маски за лице,използване на личен транспорт при възможност).
 На родителите/настойниците се припомнят процедурите, които трябва да следват –да се избягва физически контакт и да се консултират със семейния лекар на детето (първо по телефона) за преценка на здравословното му състояние и последващи действия съобразно конкретната ситуация, вкл. необходимост от провеждане на тест за коронавирус.
 След като детето напусне помещението, се извършва щателна дезинфекция в кратък срок с биоцид с вирусоцидно действие, при спазване на изискванията за дезинфекция.
 Стриктно се спазват превантивните и ограничителните мерки.
 Детето се допуска отново в присъствено обучение в детската градина само срещу медицинска бележка от семейния лекар, че е клинично здраво и това е допустимо.

В случай на положителен резултат за COVID-19 по метода PCR на ученик
 Родителите информират директора на детската градина, който трябва незабавно да се свърже със съответната РЗИ и да ѝ предостави списък с децата и учителите, които са били в контакт с болното дете в съответствие с указанията на РЗИ.
 В зависимост от характеристиките на сградата и броя на контактните лица мерките може да включват затваряне на цялата детска градина.
 Идентифициране на контактните лица и мерките, които да се предприемат в
градината, се разпореждат от РЗИ и се предписват на директора на съответната детска градина.
 Лицата, които се поставят под задължителна карантина, се определят от съответната регионална здравна инспекция в зависимост от конкретната ситуация, но като правило под 14-дневна карантина се поставят следните лица след извършена оценка на риска и определени като близки контактни:
o Деца от същата група – като родители/настойници се инструктират
за провеждане на наблюдение за поява на клинични симптоми и признаци за
COVID-19 и навременно уведомяване на личния лекар на детето и на РЗИ.
o Учителите на групата.
o Учители и друг персонал, осъществили незащитен контакт със заразеното
лице: на разстояние по-малко от 2 м и за повече от 15 минути или без носене
на защитна маска за лице.
 Незащитеният контакт със заразеното лице трябва да е осъществен в период от два дни преди до 14-дни след появата на оплаквания, а при установен асимптомен носител на COVID-19 – от два дни преди до 14 дни след вземането на проба за изследване по метода PCR.
 Всички контактни лица се инструктират за провеждане по време на домашната карантина на наблюдение за поява на клинични симптоми и признаци за COVID-19 и навременно уведомяване на личния лекар на детето и на РЗИ.
 При карантиниране на контактно дете членовете на домакинството му се
самонаблюдават за симптоми на COVID-19 в рамките на 14-те дни на карантината на детето и още 14 дни след тази карантина. При поява на симптоми уведомяват РЗИ и личните лекари, независимо дали детето е проявило или не симптоми, с оглед на безсимптомно протекла инфекция при децата и възможно заразяване на възрастни в домакинствата.
 След отстраняване на заразеното дете се извършва продължително проветряване, влажно почистване и крайна дезинфекция на всички
повърхности, предмети и помещенията, до които е имало контакт детето в последните 48 часа, след което стаята/помещенията може да се използват за учебни занятия.


Раздел Х. ПРЕХОДНИ И ЗАКЛЮЧИТЕЛНИ РАЗПОРЕДБИ
§1. Този правилник се издава на основание ЗПУО , Наредба №5/30.06.2016 г. за предучилищното образование и чл.181 от КТ.
§2. Настоящият правилник е приет на заседание на педагогически съвет , проведен на 15.09.2016 г./Протокол №1/, влиза в сила от деня на приемането му, валиден е за срок от една година и отменя действащия до тази дата Правилник. Правилникът става задължителен документ  за всички служители и работници в детското заведение, независимо дали членуват в синдикат и урежда въпросите за организацията, управлението и самоуправлението.
§3.Щатният персонал има право да прави писмени предложения за изменения на Правилника, адресирани до Директора. Предложенията се разглеждат от определена със заповед от Директора комисия в едноседмичен срок, ако те са подкрепени поне от 1/3 от щатния персонал.
§4. Директорът може да издава заповеди, с които да регламентира неуредени с този Правилник или с други нормативни документи въпроси.
§5. Директорът може да отменя издадени от него заповеди, поради отпадане на основанието , на което са издадени или по други съображения.
§6. Директорът запознава щатния персонал с Правилника в тридневен срок след влизането му в сила. Всеки нов служител постъпва на работа след запознаване с Правилника и се подписва за това.
§7. Копие от Правилника се съхранява от Директора на детското заведение – подписан от всички служители.

Запознати с Правилника :
1. Тотка Михайлова - ..........................................
2. Златка Николова - ...........................................
3. Иванка Колева - ..............................................
4. Пенка Банова - ................................................

